kardosdrur/scandi-wiki huggingface dataset:
Simon Amstell

Simon Amstell er en britisk stand-upkomiker, der var i tv allerede som lille. Han er tv-vært, stand-upper, writer m.m. Han bruger ofte ironi og sarkasme i sin humor. Han var med i serien Grandma's House, som han også var medforfatter til. Serien havde seks afsnit. Programmet var en blanding af fiktion og virkelighed.
 
Simon har længe været åben om, at han er homoseksuel og jøde. Han har nævnt det i artikler, i sit stand-up materiale og i Never Mind The Buzzcocks.

Karriere

Popworld 
Simon blev først kendt som en af værterne på programmet Popworld fra 2000 til 2006. I programmet blev popstjerner interviewet. I Popworld gik Simon dem på klingen, og det er kendt (også fra ham selv), at han fik Britney Spears til at græde i et interview, hvilket han nævner i programmet Never Mind The Buzzcocks.

Never Mind The Buzzcocks 
Simons helt store gennembrud kom, da han blev vært på programmet Never Mind The Buzzcocks i 2006. Han havde inden været gæst flere gange samt været gæstevært en enkelt gang. Programmet opnåede kultstatus med Simon som vært. Han fortsatte her sin drilske facon. Han gjorde grin med deltagerne i programmet og havde altid et trick i ærmet. En af gæsterne Preston fra bandet The Ordinary Boys udvandrede fra udsendelsen, efter at Simon læste pinlige dele op fra Prestons kones bog. Simon fik dog også sin egen medicin at smage, da en af deltagerne i en udsendelse viste et pinligt klip med Simon som ganske lille. 

Simon annoncerede via sin mail-liste i 2009, at han ville forlade Buzzcocks til fordel for andre projekter.

Awards 
Simon har været BAFTA-nomineret og vundet adskillige priser for sin præstation som vært for Never Mind The Buzzcoks samt skaffet flere priser til programmet:
 Royal Television Society Award for Best Entertainment Performance
 2 British Comedy Awards for Best Comedy Entertainment Personality and Best Comedy Entertainment Series
 Best Entertainment Programme (Buzzcocks, i perioden med Simon som vært)
 Never Mind the Buzzcocks blev valgt som 36th best TV show of the decade by The Times (pga Simon)

Stand-up 
Simon er stand-up-komiker og har udgivet dvd'en Do Nothing. Han arbejder ifølge hans hjemmeside på materiale til en tour i 2012.

Eksterne henvisninger 

 Officiel hjemmeside
 

Komikere fra Storbritannien
Jøder fra Storbritannien
VM i bordtennis

Verdensmesterskabet i bordtennis arrangeres af International Table Tennis Federation og er afviklet siden 1926.

Mesterskaber og værtsbyer 

 1926 – London
 1928 – Stockholm
 1929 – Budapest
 1930 – Berlin
 1931 – Budapest
 1932 – Praha
 1933 – Baden
 1933 – December – Paris
 1935 – Wembley
 1936 – Praha
 1937 – Baden
 1938 – Wembley
 1939 – Cairo
 1947 – Paris
 1948 – Wembley
 1949 – Stockholm
 1950 – Budapest
 1951 – Wien
 1952 – Bombay
 1953 – Bukarest

 1954 – Wembley
 1955 – Utrecht
 1956 – Tokyo
 1957 – Stockholm
 1959 – Dortmund
 1961 – Beijing
 1963 – Praha
 1965 – Ljubljana
 1967 – Stockholm
 1969 – München
 1971 – Nagoya
 1973 – Sarajevo
 1975 – Kolkata (tidligere Calcutta)
 1977 – Birmingham
 1979 – Pyongyang
 1981 – Novi Sad
 1983 – Tokyo
 1985 – Göteborg
 1987 – New Delhi
 1989 – Dortmund

 1991 – Chiba
 1993 – Göteborg
 1995 – Tianjin
 1997 – Manchester
 1999 – Eindhoven – Individually
 2000 – Kuala Lumpur – Teams
 2001 – Osaka
 2003 – Paris – Individually
 2004 – Doha – Teams
 2005 – Shanghai – Individually
 2006 – Bremen – Teams
 2007 – Zagreb – Individually
 2008 – Guangzhou – Teams
 2009 – Yokohama – Individually
 2010 – Moskva – Teams
 2011 – Rotterdam – Individually
 2012 – Dortmund – Teams
 2013 – Paris – Individually
 2014 – Tokyo – Teams

Bordtennis
Etableret i 1926
Bordtennis
Min A-kasse

Min A-kasse er en tværfaglig arbejdsløshedskasse, som oprindeligt hed STA. Siden navneændringen i 2010 er Min A-kasse fusioneret med PROSA (2010), Merkonomernes A-kasse (2010), Business Danmarks A-kasse (2015) og senest Funktionærernes og Servicefagenes A-kasse (2017).

Historie 
Arbejdsløshedskassen STA blev stiftet af 77 telefonfolk på Lolland-Falster og fik sin statsanerkendelse den 1. november 1914 og er dermed en af landets ældste a-kasser. STA stod oprindeligt for ’Statstjenestemændenes og Telefonstandens A-kasse’, og STA var primært en a-kasse for statstjenestemænd.

I maj 2012 ændredes a-kassens vedtægter, således at Min A-kasse foruden sin hidtidige status som tværfaglig, og dermed for alle lønmodtagere uanset job eller uddannelse, tillige kan optage selvstændige erhvervsdrivende.

Politisk ledelse 
Min A-kasse har en demokratisk valgt bestyrelse, som i nært samarbejde med a-kassens personale driver forretningen. Den daglige ledelse forestås af a-kassens direktør i tæt samarbejde med forretningsudvalget.
Min A-kasse´s bestyrelse (oktober 2019) er:
 Formand Henrik Horup, medlem af forretningsudvalget
 Næstformand Niels Bertelsen, medlem af forretningsudvalget
 Kim Østerbye, medlem af forretningsudvalget
 Per Møller, medlem af forretningsudvalget
 Finn Johnsen, medlem af forretningsudvalget
 Jes Sloth Hansen
 Leif Jensen
 Lene Höilund
 Barno S. Jensen
 Helene Devantié
 Peter Friis Jespersen
 Bill Thiesson Brodersen
 Bjarne Rødkjær

Struktur 
Min A-kasse har kontorer i Aalborg, Århus, Fredericia og København. Den 1. januar 2017 havde a-kassen ca. 90.000 medlemmer, som var beskæftiget som selvstændige erhvervsdrivende eller lønmodtagere i en lang række brancher.

Forhold til kunderne 
STA / Min A-kasse blev i Arbejdsdirektoratets benchmarking af a-kasserne i Danmark i november 2009 for tredje gang i træk kåret til den a-kasse i Danmark, der har de mest tilfredse medlemmer . De to tidligere benchmarks var i 2007 og 2005 (dengang var det som a-kassen STA). I arbejdsdirektoratets første benchmark fra 2003, blev STA nummer 2. Efter disse målinger er ophørt gennemfører a-kassen benchmark-målinger i samarbejde med en række andre a-kasser. Disse er dog ikke offentligt tilgængelige. Se i stedet TrustPilot.

Eksterne henvisninger 
 Hjemmeside

Referencer 

Etableret i 1914
A-kasser i Danmark
Indenrigspas

Et indenrigspas er et dokument til legitimation brugt i nogle lande til at kontrollere statsborgeres bevægelse inden for landets grænser. Lande, der benytter sig af indenrigspas i dag, inkluderer Rusland, Ukraine, Kina og Nordkorea. Før i tiden blev indenrigspas brugt af det russiske Kejserrige, Frankrig, Amerikas Konfødererede Stater, Sovjetunionen, det Osmanniske Rige, Sydafrika under Apartheid og andre lande.

Sovjetunionen
Indenrigspas blev brugt i Sovjetunionen til identifikation af personer til forskellige formål. Specielt blev pas brugt til at kontrollere og overvåge hvor indbyggerne boede ved hjælp af propiska, en anordning designet til at kontrollere befolkningens interne bevægelser ved at binde en person til dennes permanente bopæl. For eksempel var et gyldigt propiska nødvendigt for at få en højere uddannelse eller modtage lægehjælp. Dog var disse servicer ikke begrænset til personens registrerede opholdssted. Ud over at gifte sig med en beboer fra et andet sted var universitetsuddannelser den mest populære metode til at få omstedt sit propiska og dermed komme til at bo et andet sted. Idet kun et fåtal af boliger var privatejede, var éns propiska til en bestemt adresse ensbetydende med, at man havde lov til at bo der.

Alle indbyggere var påkrævet ved lov at registrere deres adresse på dokumentet og til at indberette enhver relevant ændring til Indenrigsministeriet. Borgerne skulle desuden indsende et foto af dem selv til deres pas taget når disse skulle udstedes ved aldrene 16, 25 og 45.

I Ukraine blev disse love ophævet af landets forfatningsdomstol i 2001 på grund af forfatningsstridighed. 

I Rusland er lignende forsøg hidtil mislykket og systemet med indenrigspas er fortsat i brug (2011), dog i en reduceret form. Systemet med registrering og kontrol ved hjælp af indenrigspas er til stadighed meget strikt i Moskva for at reducere illegal immigration og forhindre terrorangreb. Der behøves ikke længere tilladelse til at skifte adresse undtagen hvis man flytter til en statsejet bolig. 

I november 2010 annoncerede den føderale migrationsservice den muligvis fremtidige annullering af indenrigspas, som i stedet skulle afløses af plastik-ID-kort eller kørekort.

Se også
Lukket by

Referencer

Eksterne henvisninger
Report om Ukraines forfatningsdomstol, der afviste indenrigspas fra Ukrainian Weekly 
Tim Lott om britiske "indenrigspas"
dontspyon.us om CAPPS II 

Identifikationssystemer
Teglværksskoven (Frederikshavn)

Teglværksskoven er en gammel græsningsskov, der ligger vest for Frederikshavn og Knivholt. Området tilhører i dag Frederikshavn Kommune. Græsningen blev genoptaget i 1993, og skoven er blevet plejet med afgræsning siden da. Dette har genskabt en enestående naturtype. Udover den egentlige græsningskov består en stor del af Teglværksskoven også af engarealer, der er fredet jf. Naturbeskyttelseslovens § 3. 

Der er adgang til området fra Bækmojenvejen, og derfra kan man følge et afmærket stiforløb rundt i området. Bemærk at dette kræver ordentligt fodtøj.

Eksterne links 
 Frederikshavn.dk:  Teglværksskoven 

Frederikshavn Kommunes geografi
Naturområder i Danmark
Carlo Cavagnoli

Carlo Cavagnoli (født 21. januar 1907, død 1991) var en italiensk bokser som deltog i de olympiske lege 1928 i Amsterdam.

Cavagnoli vandt en bronzemedalje i boksning under OL 1928 i Amsterdam. Han kom på en tredjeplads i vægtklassen fluevægt efter Antal Kocsis fra Ungarn og Armand Apell fra Frankrig. Der var 19 boksere fra 19 lande som stillede op i vægtklassen som blev afviklet fra den 7. til 11. august 1928.

Eksterne henvisninger 
 Profil på databaseolympics.com 

Boksere fra Italien
Olympiske bronzemedaljevindere fra Italien
Olympiske boksere fra Italien
Boksere ved sommer-OL 1928
Knivholt Skov

Knivholt Skov er en gammel herregårdsskov ved Frederikshavn og Knivholt, som blev anlagt fra 1850 til 1970. 
Skoven, som er på lidt over 50 hektar, tilhører i dag Frederikshavn Kommune, og består af bøg, ær, ask, eg, birk og lind. Mange steder kan de gamle fredskovsdiger stadig ses. 

Skoven er bundet sammen med Teglværksskoven af Knivholtstien, som har udgangspunkt i gården Knivholt Hovedgård.

Referencer 
 Frederikshavn.dk: Knivholt Skov 

Skove i Danmark
Frederikshavn Kommunes geografi
Alessandro D'Ottavio

Alessandro D'Ottavio (født 27. august 1927 i Rom, død 25. december 1988 smst.) var en italiensk bokser, der deltog i de olympiske lege 1948 i London.

D'Ottavio deltog i weltervægt ved OL 1948. Han indledte med at besejre en iraner og derpå en franskmand. I kvartfinalen besejrede han en polak, inden han i semifinalen tabte til Július Torma fra Tjekkoslovakiet, der efterfølgende besejrede amerikanske Horace Herring i finalen, mens D'Ottavio vandt over sydafrikaneren Duggie Du Preez i kampen om bronzemedaljen.

Efter OL blev han professionel i 1949 og vandt tolv kampe i træk, inden han i maj 1951 tabte sin første kamp. Han boksede næsten udelukkende i hjemlandet og forsøgte i flere omgange at blive italiensk mester i weltervægt, før det i juli 1957 lykkedes for ham. Han boksede derefter tre kampe mere, som han alle tabte, og trak sig derpå tilbage.

Referencer

Eksterne henvisninger 

Boksere fra Italien
Personer fra Rom
Deltagere for Italien ved sommer-OL 1948
Olympiske bronzemedaljevindere fra Italien
Olympiske boksere fra Italien
Boksere ved sommer-OL 1948
Ivano Fontana

Ivano Fontana (født 25. november 1926, død 24. december 1993) var en italiensk bokser som deltog i de olympiske lege 1948 i London.

Fontana vandt en bronzemedalje i boksning under OL 1948 i London. Han kom på en tredjeplads i vægtklassen mellemvægt, efter László Papp fra Ungarn og britiske John Wright.

Kildeangivelser

Eksterne henvisninger 

Boksere fra Italien
Olympiske boksere fra Italien
Olympiske bronzemedaljevindere fra Italien
Boksere ved sommer-OL 1948
Veronica Rayne

Veronica Rayne (født 29. november 1976 i Newbury, Massachusetts), er en amerikansk og italiensk pornoskuespiller.

Priser 
 2008 – AVN Award nomineret – Bedste gruppe sex scene
 2009 – AVN Award nomineret – Årets Jenna Jameson
 2009 – AVN Award nomineret – Bedste gruppe sex scene
 2009 – XBIZ Award nomineret – Årets stjerne

Eksterne henvisninger 

 Veronica Rayne Officiel MySpace
 

Pornoskuespillere fra USA
Ernesto Formenti

Ernesto Formenti (2. august 1927 i Milano – 5. oktober 1989) var en italiensk bokser som deltog i de olympiske lege 1948 i London.

Formenti blev olympisk mester i boksning under OL 1948 i London. Han vandt en guldmedalje i vægtklassen, fjervægt. I finalen besejrede han Dennis Shepherd fra Sydafrika.

Eksterne henvisninger 
 http://www.databaseolympics.com/players/playerpage.htm?ilkid=FORMEERN01 

Boksere fra Italien
Personer fra Milano
Olympiske mestre fra Italien
Olympiske boksere fra Italien
Boksere ved sommer-OL 1948
Gina Lynn

Gina Lynn (født Tanya Mercado 15. februar 1974 i Mayagüez, Puerto Rico), er en pornoskuespiller. Hun har også medvirket i musikvideoer.

Priser 
 2005 – AVN Award – Bedste udgivelse Gina Lynn's Darkside
 2008 – F.A.M.E. Award – Favorit
 2010 – AVN Hall of Fame

Eksterne henvisninger 

 
 Gina Lynn på Babepedia

Pornoskuespillere
Personer fra Puerto Rico
Edoardo Garzena

Edoardo Garzena (4. maj 1900 i Torino – 26. maj 1984 i Torino) var en italiensk bokser som deltog under i de olympiske lege 1920 i Antwerpen. 

Garzena vandt en bronzemedalje i boksning under OL 1920 i Antwerpen. Han kom på en tredjeplads i vægtklassen fjervægt. I semifinalen tabte han til franske Jean Gachet som senere i finalen tabte til  Paul Fritsch. Der var 17 boksere fra 10 lande som stillede op i vægtklassen som blev afholdt fra den 21. til 24. august 1920.

Eksterne henvisninger 
 http://www.databaseolympics.com/players/playerpage.htm?ilkid=FORMEERN01 

Boksere fra Italien
Personer fra Torino
Olympiske bronzemedaljevindere fra Italien
Olympiske boksere fra Italien
Billedtale

Billedtale er udtryk for brug af abstrakte billeder som forklaring på mere komplekse forhold. Indenfor poesi forstærker og nuancerer billederne dèt, som udtrykkes. Det drejer sig oftest om værdiladede begreber som "oversættes" ved hjælp af billeder vi kender, så man kan begribe det. "Livet er en gave" kunne være et eksempel, som kan udtrykke en del af livet. Ordet allegori beskriver en af billedtalens andre funktioner, nemlig erstatning. Det kan være svært at forstå hele begrebet, men vi kan forstå noget af det ved sammenligning med andre begreber og symboler vi kender i forvejen.

Poesi
Gavino Matta

Gavino Matta (født 9. juni 1910 i Sassari på Sardinien, død 20. januar 1954) var en italiensk bokser som deltog i de olympiske lege 1936 i Berlin.

Matta vandt en sølvmedalje i boksning under OL 1936 i Berlin. Han kom på en andenplads i vægtklassen, fluevægt. I finalen tabte han til Willi Kaiser fra Tyskland. Der var 24 boksere fra 24 lande som stillede op i vægtklassen som blev afholdt fra den 10. til 15. august 1936.

Eksterne henvisninger 
 Profil på databaseolympics.com 

Boksere fra Italien
Olympiske sølvmedaljevindere fra Italien
Olympiske boksere fra Italien
Boksere ved sommer-OL 1936
Lucia Morelli

Lucia Morelli (født 17. marts 1979 i San Severo i Puglia) er en italiensk kvindelig professionel bokser. 

Den 12. september 2009 udfordrede hun Cecillia Brækhus om VM-titlerne WBC og WBA. Hun havde vundet alle sine 13 kampe som professionel før kampen. Brækhus vandt imidlertid kampen og beholdt titlerne.

Kilder

Eksterne henvisninger 
Profil på BoxRec.com 

Boksere fra Italien
Carlo Orlandi

Carlo Orlandi (23. april 1910 – 29. juli 1983) var en italiensk bokser som deltog i de olympiske lege 1928 i Amsterdam.

Orlandi blev olympisk mester i boksning under OL 1928 i Amsterdam. Han vandt en guldmedalje i vægtklassen, letvægt. I finalen besejrede han amerikanske Stephen Halaiko. Der var 24 boksere fra 24 lande som stillede op i vægtklassen som blev afholdt fra den 7. til 11. august 1928.

Eksterne henvisninger 

 Profil på databaseolympics.com 

Boksere fra Italien
Olympiske mestre fra Italien
Olympiske boksere fra Italien
Boksere ved sommer-OL 1928
Vittorio Parrinello

Vittorio Parrinello (født 8. august 1983) er en italiensk amatørbokser, som konkurrerer i vægtklassen bantamvægt. Parrinello har ingen større internationale resultater, og fik sin olympiske debut da han repræsenterede Italien under Sommer-OL 2008. Her blev han slået ud i ottendedelsfinalen. Han deltog også i VM i 2009 i Milano, Italien hvor han blev slået ud i første runde af Denis Makarov.

Kilder 

Boksere fra Italien
Rødevej (Viborg)

Rødevej er en vej i Viborg. Den er cirka 660 meter lang og går fra krydset ved Skottenborg / Ll. Sct. Hans Gade i syd, til rundkørslen ved Gl. Skivevej og N.F.S. Grundtvigs Vej i nord. Imellem den fredede bygning Eksercerhuset og Landsarkivet for Nørrejylland går Rødevej ind mod øst, til Depotgården i nummer 2, og den store parkeringsplads syd for kirkegården.

Tidligere hed vejen Kirkegaardsvej, opkaldt efter Viborg Kirkegård der dækker det meste af den østlige side af vejen. Rødevej fik sit nuværende navn i 1902, opkaldt efter de røde murbrokker der igennem mange år var blevet læsset af på vejen som belægning.

Viborg Kaserne blev i årene 1924-1935 opført på Rødevejs vestlige side.

Sport 
Viborg Håndboldklub benyttede i klubbens unge år Eksercerhuset i nummer 4, som klubbens træningshal og hjemmebane.

Cykelløbet Post Danmark Rundt havde i årene 2000 og 2006 Viborg som målby for en etape. Efter nogle omgange på en rundstrækning der gik via Domkirken, endte feltet i en massespurt ved målstregen på Rødevej.

Hærvejsmarchen har siden 2001 benyttet Rødevej som den sidste del af marchen, da man skiftede fra Viborg Stadion til kasernen som målområde. Viborg City Marathon har siden etablering i 2007 haft Rødevej som opløbsstrækning og målstreg.

Referencer

Eksterne henvisninger 

 Rødevej på viborghistorie.dk

Gader i Viborg
Vincenzo Picardi

Vincenzo Picardi (født 20. oktober 1983 i Casoria) er en italiensk tidligere amatørbokser, som konkurrerede i vægtklassen fluevægt. Picardis største internationale resultater er en bronzemedalje fra OL 2008 i Beijing og en bronzemedalje fra VM i 2007 i Chicago, USA. 

Han repræsenterede Italien under Sommer-OL 2008, hvor han i første runde vandt over en zambiansk bokser, i anden runde over en dominikaner og i kvartfinalen over en tuneser. I semifinalen tabte han mod Somjit Jongjohor fra Thailand, der senere vandt finalen over Andry Laffita fra Cuba. Taberne i semifinalen, Picardi og russeren Georgij Balaksjin, fik begge bronze. 

Picardi stillede op igen i OL 2012 i London, og her var han oversidder i første runde, hvorpå han tabte snævert til Nyambayaryn Tögstsogt fra Mongoliet, der i øvrigt endte med at vinde sølv.

Referencer

Eksterne henvisninger 

Boksere fra Italien
Deltagere for Italien ved sommer-OL 2008
Deltagere for Italien ved sommer-OL 2012
Olympiske bronzemedaljevindere fra Italien
Olympiske boksere fra Italien
Åsgårdstrand

Åsgårdstrand er en by i Horten kommune i Vestfold og Telemark fylke i Norge. Det er også navnet på en tidligere selvstændig kommune og et ladested. 

Åsgårdstrand ligger ved Oslofjorden, ca. ti kilometer syd for Horten centrum og lige langt nord for Tønsberg. Åsgårdstrand har 2 932 indbyggere per 1. januar 2009, og strækker sig delvis ind i nabokommunen. Byen er fra 2007 klassifiseret som "turistby", da antal tilrejsende og besøgende er meget højt i forhold til bofaste. Dette medfører at samtlige butikker i den gamle bydel, kan holde søndagsåbent.

I småbyidyllen findes gallerier og udsalg for kunsthåndværkere. Her findes hotel, bageriudsalg og caféer med nybagte "Krabbelurer", købmand, bank, vinstue og pub.

Historie 
Åsgårdstrand blev ladested fra 1650 under Tønsberg, fra 1660 under Holmestrand. I 1752 fik ladestedet privilegier på at drive handel med indenlandske varer. Fra begyndelsen af 1800-tallet var Åsgårdstrand en travl udførselshavn for trælast, blandt andet til Nederland. Handelen stagnerede med sejlskudetidens slut. Grundet det unike lys i byen, blev den kendt som centrum for billedkunstnere og fra 1880-årene har en række af disse søgt til Åsgårdstrand, blandt disse børømte kunstnere som Edvard Munch, Christian Krohg og Hans Heyerdahl.

Edvard Munchs Åsgårdstrand 
Blandt de mere kendte Munch-motiver fra Åsgårdstrand kand nævnes «Pigerne på broen» fra brygga, «Livets dans» fra havneområdet, «Stormen» malt foran gamle Grand Hotell, «Kvinder» malt nedenfor Munchs Hus, «Løsrivelse» fra stranda ved Munchs Hus, «Aften – Melankoli – Sjalusi» også fra stranden ved Munchs Hus, «To kvinder på stranden» malt nord for Munchs Hus, «Den ensomme» fra stranden ved Munchs Hus, «De ensomme» nord for Munchs Hus, «Fire piger i Åsgårdstrand» malt ved trappen til Munchs Hus og «Aftenpassiar».

Tidligere kommune 
Kommunen blev oprættet som Åsgårdstrand formandskabsdistrikt i 1837. Købmand og skibsreder Anders Riddervold blev da valgt som første borgermæster (Ordfører) i Åsgårdstrand.

Åsgårdstrand har været et populært ferie- og badested siden 1920'erne. Både dronning Juliana af Nederlandene, den verdenskendte italienske tenoren Formici, samt gæster fra hovedstaden og andre velbemidlede valfartede til et af de fire hoteller i den idylliske sommerby hver sommer. Sommergæster er fortsat med på at præge byen.

1. januar 1965 blev Åsgårdstrand og Borre kommuner, samt en del af Sem (126 indbyggere fra Stang) slået sammen til Borre kommune. Åsgårdstrand havde ved sammenslåingen 488 innbyggere og var Norges mindste kommune.

14. december 2009 besluttet kommunestyret i Horten at give Åsgårdstrand bystatus, en ændring som trådte i kraft 1. januar 2010.

Eksterne henvisninger 

 Horten kommune om Åsgårdstrand
Billeder fra Åsgårdstrand på Flickr
ScenicNorway, billeder fra Åsgårdstrand 

Edvard Munch
Byer i Vestfold og Telemark
Vestfold og Telemarks geografi
Horten
Holocæne kalender

Den holocæne kalender er en kalender, der blev foreslået af Cesare Emiliani i 1993. Man kan konvertere den nuværende vestlige kalender ved at lægge 10.000 til årstallene, hvilket vil sige, at år 2011 e.Kr er år 12011 ifølge den holocæne kalender, og år 1 i den holocæne kalender svarer til år 10.000 f.Kr. 

Kalenderen blev foreslået, fordi den daterer starten af kalenderen til en ikke-religiøs begivenhed, nemlig den periode i menneskets historie, hvor vores forfædre gik fra globalt at være jæger og samler-samfund til landbrugs- og industrisamfund og det moderne samfund. Kalenderen spænder over hele (holocæn)-perioden.

Kalendere
Matlockit

Matlockit er et sjældent blyhalogenid-mineral (formel: PbFCl), der er opkaldt efter byen Matlock i Derbyshire, England, hvor det blev opdaget.

Beskrivelse 
Mineralet blev opdaget i Bage-minen i Bolehill ved Matlock i begyndelsen af 1800'erne. Også phosgenit og anglesit blev fundet der.

Den første beskrivelse af matlockit var tilsyneladende i John Mawes Mineralogy of Derbyshire fra 1802.  

Matlockit er translucent, har en flødegul farve og en densitet på 7,1 g/cm³.

I American Museum of Natural History er der en 10 cm stor krystal fra Derbyshire, mens Derby Museum and Art Gallery har en 7 cm lang matlockit-prøve. 

Matlockit er også fundet i Tiger, Arizona, Lavrio (Grækenland), en mine nær Essen (Tyskland) og nær Campiglia i Toscana, samt forskellige steder i Sydafrika, Peru, Chile, Australien, Østrig, Frankrig og Italien.

Man havde tidligere ment at matlockit var blyoxyklorid (Pb2OCl2), men i 1933 påviste W. Nieuwenkamp, at matlockit er PbFCl.

Kilder 

Mineraler
Intercellulær væske

Intercellulær væske er betegnelsen for den væske, der findes mellem cellerne hos planter og dyr. Den intercellulære væske skaber det intercellulære tryk ved osmose. Ordet "intercellulær" er en neologisme, der er dannet ud fra latin: inter = "mellem" og cella, "kammer", deraf: "mellemrum".

Se også 
 Interstitialvæske
 Intracellulærvæske

 
Cellebiologi
Kropsvæsker